De Alexandri Magni fortuna aut virtute
De Alexandri Magni fortuna aut virtute (Graece Περὶ τῆς Ἀλεξάνδρου τύχης ἢ ἀρετῆς), recentius in serie Moralium comprehensa, est collectio duorum opusculorum Plutarchi, quae formam habent orationum de indole ac rebus gestis Alexandri Macedonis. Quaestio proponitur utrum e bona fortuna an e virtutibus eius evenerint successus huius regis. Oratio secunda etiam pictores, sculptores, comoedos Alexandri coaevos refert.